**Pretendenta jautājums:**

Pasūtītāja publicētajos Grozījumos Nr. 1 (datēts ar 13.06.2016) punktā Nr. 15 ir noteikts “*Grozīt nolikuma 6.6.punktu, papildinot to ar 6.6.4.apakšpunktu šādā redakcijā:  "6.6.4. ISO 9001:2008, ISO 14001:2004 vai līdzvērtīgu sertifikātu kopijas, vai Kandidāta kvalitātes vadības, vides pārvaldības sistēmas apraksti attiecībā uz būvdarbu veikšanu, kas apliecina, ka Kandidāts uztur atbilstošu kvalitātes un vides vadības sistēmu.*". **Ņemot vērā, ka nolikuma punkts Nr. 6.6. ir attiecināms uz atbildīgā būvdarbu vadītāja pieredzes apliecināšanu, nevis Pretendentu, lūdzam Pasūtītāju labot drukas kļūdu un koriģēt nolikuma Grozījumos Nr. 1 punktu Nr. 15.**

**Iepirkuma komisijas skaidrojums:**

Atbildot uz pretendenta jautājumu, iepirkuma komisija skaidro, ka saskaņā ar Sabiedrisko pakalpojumu sniedzēju iepirkumu likuma 1.panta 18.punktu pretendents ir piegādātājs, kurš iesniedzis piedāvājumu. Savukārt, saskaņā ar Sabiedrisko pakalpojumu sniedzēju iepirkumu likuma 1.panta 16.punktu piegādātājs ir fiziska vai juridiska persona vai publiskā institūcija, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. Atklātā konkursa nolikuma 6.punktā norādīts, ka atklāta konkursā var piedalīties piegādātājs Sabiedrisko pakalpojumu sniedzēju iepirkumu likuma izpratnē un ka iepirkumu komisija pārbaudīs pretendentu atbilstību saskaņā ar Sabiedrisko pakalpojumu sniedzēju iepirkumu likuma 41.panta prasībām.

Pamatojoties uz augstāk izklāstīto, secināms, ka par piedāvājuma iesniegšanu, kā arī par savām spējām izpildīt visas atklātā konkursa nolikumā izvirzītās prasības atbildīgs tieši Pretendents, proti, Sabiedrisko pakalpojumu sniedzēju iepirkumu likuma izpratnē Pretendents un būvdarbu vadītājs netiek dalīti.

Vadoties no visa augstāk izklāstītā, iepirkuma komisija skaidro, ka atklātā konkursa nolikuma 6.6.4.apakšpunkts ir attiecināms uz Pretendentu.